Tummansinisellä merkityissä osavaltioissa samaa sukupuolta olevien avioliitot ovat laillisia.
Violetilla merkityt osavaltiot antavat samaa sukupuolta oleville pareille adoptio-oikeuden
**Samaa sukupuolta avioliitot** tulivat koko Meksikossa laillisiksi lokakuussa 2022 kun ne viimeisenä osavaltiona laillistettiin Tamaulipasissa. Meksikossa avioliitto- ja avioerolainsäädäntö kuuluvat Yhdysvaltain tapaan osavaltiotasolle. Meksikon korkein oikeus kuitenkin päätti 19. heinäkuuta 2015, että lait, joissa avioliitto määritellään miehen ja naisen väliseksi, ovat maan perustuslain vastaisia ja kehotti maan osavaltioita päivittämään lakinsa. Päätöksen myötä samaa sukupuolta olevat parit voivat hakea avioliittolupaa oikeudesta vaikka heidän kotiosavaltionsa ei olisikaan laillistanut liittoja. Toukokuussa 2016 Meksikon presidentti Enrique Peña Nieto ehdotti sukupuolineutraalia avioliittolakia koko maahan.

México
------

Meksikon pääkaupungista Méxicosta tuli joulukuussa 2009 ensimmäinen hallintoalue Latinalaisessa Amerikassa, joka laillisti samaa sukupuolta olevien avioliiton. Lakiuudistus hyväksyttiin kaupunginvaltuustossa äänin 39–20. Lainmuutos tuli voimaan maaliskuussa 2010. Elokuussa 2010 Meksikon korkein oikeus antoi päätöksen, jonka mukaan myös samaa sukupuolta olevien parien adoptio-oikeus on kaupungissa laillista. Elokuussa 2010 myös Meksikon korkein oikeus antoi päätöksen, jonka mukaan pääkaupungissa solmitut avioliitot ovat lainvoimaisia koko maassa.

Quintana Roo
------------

Quintana Roosta tuli toukokuussa 2012 toinen Meksikon hallintoalueista, joka laillisti samaa sukupuolta olevien avioliiton. Koko vyyhti sai alkunsa marraskuussa 2011 Lázaro Cárdenasin kunnan myöntäessä avioliittoluvan samaa sukupuolta olevalle pariskunnalle. Avioliittoluvan myöntämisperuste oli, ettei osavaltion avioliittolainsäädännössä varsinaisesti vaadita avioparin kuuluvan eri sukupuoliin. Tammikuussa 2012 osavaltion valtiosihteeri kuitenkin kielsi samaa sukupuolta olevien avioliiton solmimisen tulevaisuudessa. Kaksi samaa sukupuolta olevien avioliittoa mitätöitiin Quintana Roon kuvernöörin päätöksellä huhtikuussa 2012. Toukokuussa osavaltion valtiosihteeri kuitenkin purki mitätöinnit ja ilmoitti, että osavaltio sallii myös tulevaisuudessa samaa sukupuolta olevien parien avioitumisen.

Coahuila
--------

Coahuilasta tuli syyskuussa 2014 kolmas alue Meksikossa, joka laillisti samaa sukupuolta olevien avioliiton. Sen laillisti osavaltion kongressi. Samalla osavaltiossa laillistettiin samaa sukupuolta olevien parien adoptio-oikeus.

Chihuahua
---------

Chihuahuasta tuli kesäkuussa 2015 neljäs Meksikon alue, joka sallii samaa sukupuolta olevien avioliitot.

Guerrero
--------

Guerrerosta tuli heinäkuussa 2015 viides alue Meksikossa, joka laillisti samaa sukupuolta olevien avioliitot. Päätös seurasi Meksikon korkeimman oikeuden päätöstä. Guerrerossa samaa sukupuolta olevien avioliitot eivät olleet enää laillisia maaliskuussa 2017.

Nayarit
-------

Nayaritin osavaltio laillisti samaa sukupuolta olevien avioliitot joulukuussa 2015. Osavaltion parlamentti äänesti lainmuutoksen puolesta äänin 26-1.

Jalisco
-------

Jaliscossa laillistettiin samaa sukupuolta olevien avioliitot tammikuussa 2016 Meksikon korkeimman oikeuden päätöksellä. Ensimmäiset samaa sukupuolta olevat parit pääsivät naimisiin huhtikuussa 2016.

Campeche
--------

Campeche laillisti samaa sukupuolta olevien avioliitot toukokuussa 2016. Osavaltion kongressi äänesti Campechen kuvernöörin ehdottaman lain puolesta äänin 34-1.

Sonora
------

Sonoran osavaltio laillisti samaa sukupuolta olevien avioliitot toukokuussa 2016 osavaltion väestörekisterin johtajan ilmoittaessa, että samaa sukupuolta olevien pariskuntien ei tarvitse enää hakea hakea avioliittolupaa oikeudesta avioliitolleen. Kuitenkin viikkoa myöhemmin osavaltion kuvernööri kielsi päätöksen.

Michoacán
---------

Michoacánissa samaa sukupuolta olevien avioliitot tulivat laillisiksi 23. kesäkuuta 2016. Tätä ennen osavaltion parlamentti oli äänestänyt äänin 27-0 lainmuutoksen puolesta.

Colima
------

Colimassa osavaltion parlamentti laillisti yksimielisesti samaa sukupuolta olevien avioliitot 25. toukokuuta 2016. Avioliitto tuli lailliseksi seuraavassa kuussa.

Morelos
-------

Morelosissa samaa sukupuolta olevien avioliitot tulivat laillisiksi heinäkuussa 2016.

Chiapas
-------

Chiapasissa samaa sukupuolta olevien avioliitot tulivat laillisiksi 11. heinäkuuta 2017 Meksikon korkeimman oikeuden päätöksellä.

Puebla
------

Pueblassa samaa sukupuolta olevien avioliitot tulivat laillisiksi 1. elokuuta 2017 Meksikon korkeimman oikeuden päätöksellä.

Baja California
---------------

Baja Californian hallinto päätti alkaa myöntämään avioliittolupia samaa sukupuolta oleville pareille 3. marraskuuta 2017.

Nuevo León
----------

Nuevo Leónissa samaa sukupuolta olevien avioliitot tulivat laillisiksi 19. helmikuuta 2019 oikeuden päätöksellä.

Aguascalientes
--------------

Aguascalientesista tuli 2. huhtikuuta 2019 14. Meksikon osavaltio joka sallii samaa sukupuolta olevien avioliiton.

Hidalgo
-------

Hidalgossa laillistettiin samaa sukupuolta olevat avioliitot toukokuussa 2019 osavaltion kongressin tekemän lakiuudistuksen myötä.

San Luis Potosí
---------------

San Luis Potosíssa laillistettiin samaa sukupuolta olevat avioliitot toukokuussa 2019 osavaltion kongressin tekemän lakiuudistuksen myötä.

Lähteet
-------

1. ↑  HS; Samaa sukupuolta olevien avio­liitot on nyt sallittu koko Meksikossa
2. ↑  Mexico supreme court judge urges states to legalize gay marriage
3. ↑  Mexico's president proposes allowing same sex marriage nationally
4. ↑  México sallii homojen avioliitot ensimmäisenä Latinalaisessa Amerikassa *yle.fi*.  21.12.2009. YLE Uutiset. Viitattu 19.10.2010.
5. ↑  Same-sex marriages now OK in Mexico City *CBC News*.  4.3.2010. The Canadian Press. Viitattu 19.10.2010. (englanniksi)
6. ↑  Meksikon pääkaupunki hyväksyi homoparien adoptio-oikeuden  17.8.2010. Ilta-Sanomat.  Arkistoitu 17.8.2010. Viitattu 19.10.2010.
7. ↑  Avilés Allende, Carlos: Ratifica Corte: bodas gay, válidas en el país *El Universal*.  10.8.2010.  Arkistoitu 21.6.2013. Viitattu 19.10.2010. (espanjaksi)
8. ↑  Same-sex marriages put on hold in Cancun resort areas
9. ↑  Revocan anulación de bodas gay en QRoo (Arkistoitu – Internet Archive)
10. ↑  BBC News: Mexican state of Coahuila approves same-sex marriage
11. ↑  Mexico state of Chihuahua officially approves same-sex marriage (Arkistoitu – Internet Archive)
12. ↑  Acapulco holds mass gay wedding on beach
13. ↑  Está suspendido el matrimonio igualitario en Zihuatanejo; Registro Civil (Arkistoitu – Internet Archive)
14. ↑  Lawmakers In Nayarit, Mexico Approve Gay Marriage Bill
15. ↑  Mexido Supreme Court legalizes gay marriage Jalisco state
16. ↑  First same-sex couples married in Puerto Vallarta
17. ↑  Mexico: Campeche Becomes 7th State with Same-sex Marriage
18. ↑  Mexico: Sonora Becomes the 8th State to Give Same-sex Marriages the Green Light
19. ↑  Reitera Estado, parejas gay sí requieren de amparo para casarse
20. ↑  Ahora sí, Michoacán entre los 8 estados que permiten matrimonios igualitarios (Arkistoitu – Internet Archive)
21. ↑  Colima aprueba matrimonio igualitario
22. ↑  Aprueba congreso matrimonios igualitarios y protestan grupos conservadores
23. ↑  Morelos promulga #MatrimonioIgualitario
24. ↑  Suprema Corte avala el matrimonio igualitario en Chiapas
25. ↑  Corte able puerta a matrimonios gay en Puebla
26. ↑  AlfaMedios: Matrimonio iquilitario una realidad en Baja California (Arkistoitu – Internet Archive)
27. ↑  Legalizan matrimonio igualitario en Nuevo León
28. ↑  SCJN avala matrimonios gay en Nuevo León
29. ↑  La Corte invalida definición del matrimonio en Aguascalientes (Arkistoitu – Internet Archive)
30. ↑  Suprema Corte declara inconstitucional negar matrimonio gay en Aguascalientes (Arkistoitu – Internet Archive)
31. ↑  Esperan la publicación de decreto sobre bodas igualitario
32. ↑  Periódico Oficial del Estado publica reformas sobre matrimonio igualitario